Държавен вестник, бр. 12, 2012 г., стр. 9

БРОЙ  12	
Д Ъ Р Ж А В Е Н  В Е С Т Н И К 	
СТР.  9  
за приемане и предаване на имуществото до 
31 март 2012 г. да се представи за утвърждаване 
от главния секретар на Министерския съвет.
2. Утвърждава Правилник за устройството 
и дейността на Почивна база „Слънчев бряг“ 
в срок 3 месеца от влизането в сила на по­
становлението.
§ 6. Постановлението се приема на осно­
вание чл. 60 от Закона за администрацията.
§ 7. Постановлението влиза в сила от 
1 март 2012 г.
Министър-председател:
Бойко Борисов
За главен секретар на Министерския съвет:
Галина Маринска
1209
ПОСТАНОВЛЕНИЕ № 18
ОТ 3 ФЕВРУАРИ 2012 Г.
за приемане на Правилник за състава на 
Националния архивен съвет и реда за него­
вата работа
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за 
състава на Националния архивен съвет и реда 
за неговата работа.
Заключителни разпоредби
§ 1. В едномесечен срок от влизането в 
сила на постановлението органите, посочени в 
приложението към чл. 4, ал. 1 от Правилника 
за състава на Националния архивен съвет и 
реда за неговата работа, да определят своите 
представители за членове на Съвета.
§ 2. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
За главен секретар на Министерския съвет:
Галина Маринска
ПРАВИЛНИК
за състава на Националния архивен съвет и 
реда за неговата работа
Общи положения
Чл. 1. С правилника се уреждат структурата, 
организацията на дейността, ръководството 
и съставът на Националния архивен съвет, 
наричан по-нататък „Съвета“.
Чл. 2. (1) Съветът е междуведомствен 
консултативен орган към председателя на 
Държавна агенция „Архиви“ за координация 
при осъществяване на държавната политика 
за развитие и усъвършенстване на архивното 
дело и на мерките за опазване на Национал­
ния архивен фонд.
(2) Съветът организира и осъществява 
дейността си в съответствие с основните си 
функции, определени в чл. 30 и 31 от Закона 
за Националния архивен фонд (ЗНАФ).
Работна програма
Чл. 3. Съветът приема годишна работна 
програма до края на предходната година, в 
която дефинира приоритети и задачи съо­
бразно заложените в нормативната уредба и 
стратегическите документи цели и актуални 
проблеми, свързани с архивното дело и опаз­
ването на Националния архивен фонд. 
Състав и членство
Чл. 4. (1) Съветът се състои от 11 членове 
и включва: председател – председателя на 
Държавна агенция „Архиви“, и представители 
на архивите по чл. 6, ал. 1 ЗНАФ, посочени 
в приложението. Посочените институции и 
организации определят по един титулярен 
представител и един негов заместник.
(2) Участието на членовете (титуляр или 
заместник) в работата на Съвета е лично и те 
не могат да бъдат замествани от други лица.
(3) При невъзможност на определено засе­
дание да участва титулярният представител на 
архивите по чл. 6, ал. 1 ЗНАФ в заседанието 
участва определеният заместник. 
(4) Всеки представител на архивите по 
ал. 1 може да кани да присъстват до двама 
експерт-консултанти в заседания на Съвета 
при разглеждане на конкретни проблеми.
Чл. 5. Поименният състав се определя със 
заповед на председателя на Съвета по пред­
ложение на ръководителите на съответните 
институции и организации. 
Чл. 6. Съставът на Съвета е с мандат две 
години.
Чл. 7. При неучастие на някои от членовете 
на Съвета (титуляр или заместник) в повече 
от две поредни заседания, както и при трай­
на невъзможност за участие в заседанията 
председателят на Съвета отправя писмено 
предложение до съответната институция, 
излъчила представителя, за замяна на лицето 
с друг представител.
Чл. 8. Промяна в поименния състав на 
Съвета се осъществява въз основа на писмено 
уведомление от ръководителя на съответната 
институция до председателя на Съвета. 
Чл. 9. (1) По предложение на председателя 
Съветът може да взема решения за създаване 
на работни групи за решаване на отделни 
конкретни въпроси от компетентността на 
Съвета.
(2) Поименният състав на работните групи 
се утвърждава от председателя на Съвета.
Провеждане на заседания и дневен ред
Чл. 10. (1) Заседанията на Съвета са ре­
довни и извънредни.